anleggsmidler
Store norske leksikon,Økonomi og næringsliv,Bedriftsøkonomi
Anleggsmidler er et regnskapsmessig begrep som omhandler deler av innholdet i balansen (balanseoppstillingen), nærmere bestemt langsiktige eiendeler. Disse eiendelene er ment til varig bruk, minimum utover ett års tidshorisont. De andre eiendelene er kortsiktige og kalles omløpsmidler.
Undergrupper I privat sektor i Norge og i flere andre land er det vanlig å dele anleggsmidler inn i tre undergrupper: Immaterielle eiendeler, varige driftsmidler og finansielle anleggsmidler. Innholdet i de tre undergruppene vil kunne inkludere regnskapsposter som vist nedenfor: Forskning og utvikling  Konsesjoner, patenter, lisenser, varemerker og lignende rettigheter Utsatt skattefordel Goodwill Tomter, bygninger og annen fast eiendom Maskiner og anlegg Skip, rigger, fly og lignende Driftsløsøre, inventar, verktøy, kontormaskiner og lignende Investeringer i datterselskap  Investeringer i annet foretak i samme konsern  Lån til foretak i samme konsern Investeringer i tilknyttet selskap Lån til tilknyttet selskap og felles kontrollert virksomhet Investeringer i aksjer og andeler Obligasjoner Andre fordringer   Innholdet i balansen vil variere ut fra hvilken regnskapsmodell som er lagt til grunn, hvilket kan variere mellom ulike sektorer og på tvers av landegrenser. I offentlig sektor vil det kunne være flere sektorspesifikke regnskapsposter som er utarbeidet, for eksempel kulturminner. Regnskapsmessig behandling av såkalte heritage assets er en økende diskusjon internasjonalt. Det vil i offentlig sektor og ikke-profitt orienterte virksomheter også være flere eksempler på enkle oppstillinger fordi det ikke anvendes en fullstendig periodisert regnskapsmodell. Les mer i Store norske leksikon regnskap